Q=5	C=2	SS=2	LS=0	PS=0	DC=0	LC=0	SD=0	BS=0	G0=29	G1=24	G2=8	DLID=kaa_Latn	BODY=Munaı baǵasy kóterile me?\n18 qańtar kúni munaı baǵasy 2014 jyldan beri alǵash ret barreline 88 dollardan asyp tústi. Sarapshylardyń aıtýynsha, Taıaý Shyǵystaǵy shıelenisken ahýal «qara altynnyń» kúrt qymbattaýyna sebep bolǵan. 19 qańtarda baǵa 89 dollar mejesin baǵyndyrdy. Osylaısha, teńgeniń de nyǵaıa túsip, Qazaqstan qor bırjasynda 1 dollardyń 434,07 teńgege satylýyna jol ashty. Mamandar bul qymbattaýdyń áli basy ǵana dep otyr.\nBloomberg-tiń jazýyn­sha, ıemendik hýsıtterdiń OPEK ón­di­rýshileriniń iri úshti­gi­ne ki­re­tin Birikken Arab Ámir­lik­te­rine shabýyl jasaýy munaı baǵasynyń kóterilýine áser etti. «Naryqtaǵy kóńil kúıdi pozıtıvti dep baǵa­laý­ǵa bolady, al BAÁ-ge jasalǵan shabýyl baǵany taǵy da kóterip jiberdi» deıdi ING sarapshysy Ýorren Patterson. Sebebi mun­daı tosyn oqıǵalar kezinde treıderler munaı jetkizý kezinde ir­ki­lis bola ma dep qorqady. Eger tótenshe jaǵdaıdyń óndiriske kesirin tıgizbeıtini anyqtalsa, onda baǵa tómendeı bastaıdy. Al eger ahýaldyń uzaq merzimdi zardaby bolsa, onda baǵa sharyqtaı túsedi.\n2022 jyldyń 17 qańtarynda hýsıtter Abý-Dabıdegi Ulttyq munaı kompanııasynyń nysan­da­ry men halyq­ara­lyq áýe­jaı mańyndaǵy qurylys ala­ńy­na ushqyshsyz ushaq jáne ballıs­tı­ka­lyq zymyrandarmen shabýyl jasap, saldarynan 3 adam qaza taýyp, altaýy jaraqat aldy. «Ál-Jazıra» telearnasynyń habar­laýynsha, hýsıtter qarýly kúsh­teriniń qolbasshysy Mahdı ál-Mashat «eger Ámirlikter agressııa tanytar bolsa, onda olardyń eko­nomıkasy men ınvestısııasyna budan da zor qater tóndiremiz» dep málimdepti.\nIemendegi ahýal 2014 jyldan beri shıelenisip tur. Sol jyly úkimettik kúshter men hýsıtter arasynda qarýly qaqtyǵys bas­taldy. 2015 jyldan bas­tap Saýd Ara­bııasy bastaǵan arab koalı­sııasy úki­metke kómektesip ke­ledi. Sońǵy ýaqytta BAÁ áskerı ope­rasııalarǵa qatysýyn aıaqta­ǵa­nyn málimdegenimen, Iemen porttarynda qurǵan áskerı bazalaryn alyp ketken joq. Sońǵy birneshe aptada BAÁ úkimet tarapynda birneshe provınsııa­da hýsıtterge qarsy soǵysty. So­nyń nátıjesinde Shebva provınsııasynyń ońtústik-shyǵys aýdanyn úkimet baqylaýyna qaı­tar­dy. Hýsıtterdiń Ámirlik­ter­ge yzalaný sebebi osynda jatyr. Olar buǵan deıin 2019 jyly Saýd Arabııasynyń munaı óńdeý za­ýyttaryna shabýyldap, sonyń saldarynan óndiris kólemi 2 ese quldyraǵan edi.\nCMC Markets sarapshysy Esh Glover bıyl munaıǵa degen su­ranys usynystan asyp túsedi deıdi.\n«О́ıtkeni álem eki jyldyq oqshaýla­ný­­dan shyǵyp, endi ǵana qalypty su­ra­nys traektorııasyna oralyp jatyr. Jeltoqsanda OPEK+ elderi munaı óndirisi ósimin qańtarda táýligine 400 myń barrelge jetkizýge kelisti. Alaıda keıbir iri óndirýshiler ınves­tısııanyń jetpeýinen óndi­ris qýattylyǵynyń tapshy­ly­ǵyn sezinip otyr jáne ruqsat etilgen kvota kóleminde munaı óndirisin ulǵaıta almaıdy. Eger qazirgi geosaıası qysym saqtalsa jáne OPEK+ músheleri táýligine 400 myń barrel munaı óndire almasa, onda baǵa barreline 100 dollarǵa deıin kóterilip ketýi múmkin» dep boljaıdy Glover.\nGoldman Sachs Group Inc sarapshylary da munaı baǵasy 100 dollarǵa jetedi degenge senedi. Naryq bul mejege 2022 jyl­dyń úshinshi toqsanynda jetýi bek múmkin. Álbette, munaı baǵa­sy­nyń qym­bat­taýy biz úshin po­zı­tıvti jańalyq bolyp sana­la­dy. FINANCEkaz telegram ka­n­alynyń jazýynsha, «qara altyn» qu­ny­nyń 88 dollardan asýy teńgeni sergek ustaýǵa sebep bolady.\n«Alparı» kompanııasynyń aǵa tal­daý­­shysy Anna Bodrovanyń aıtýynsha, teńge – shıkizattyq valıýta, sondyqtan onyń munaı nary­ǵyndaǵy ózgeriske eleń et­peýi múmkin emes.\n«Baǵa nelikten bulaı kúrt ósti? Birin­shiden, ınvestorlar energııa tasy­mal­­daýshylarǵa tu­raq­ty suranystyń bo­laryna senimdi. Reuters atap ótkendeı, aı­dyń basynda hedj-qorlar men basqarýshy kompanııalar munaı boıynsha uzaq pozısııalar kólemin belsendi túrde keńeıtti, óıtkeni energııa tasymaldaý ke­zin­de fızıkalyq tapshylyqty kórdi. Ekinshiden, qara altyndaǵy tehnıkalyq sıgnaldar bir mándi jáne satyp alýdyń ári qaraı jalǵasatynyn kórsetedi. Sońǵy táýlikte amerıkalyq dollar álem­dik valıýta naryǵyndaǵy pozısııasyn qalpyna keltirip, salystyrmaly tepe-teńdikti ustady. Bul teńge úshin neıtraldy jańalyq. Jaqyn arada dollar 433-435 teń­ge dálizinde qozǵalýy múmkin» deı­di sarapshy.\nMunaı Baǵa Naryq